Autoritatea Naţională de Integritate
anunţă, începând cu data de 16 august 2019, concurs
pentru suplinirea funcţiei vacante de specialist principal
al Direcţiei evaluare, prevenire şi implementare a politicilor

Scopul general al funcţiei:

Consolidarea capacităților funcționale ale Autorității Naţionale de Integritate (ANI) prin asigurarea planificării și evaluării activității, prevenirii încălcărilor regimului juridic al averii și intereselor personale, conflictului de interese, incompatibilităților, restricțiilor și limitărilor, precum și implementării politicilor la nivel instituțional, sectorial și național.

Sarcinile funcţiei:
1. Prevenirea încălcărilor regimului juridic al averii și intereselor personale prin activităţi de consultanță, instruire și sensibilizare a subiecților declarării averii și intereselor personale și persoanelor responsabile de completarea Registrului subiecților declarării; 
2. Asigurarea organizării şi planificării activității instituției în baza programelor strategice naționale, sectoriale şi intersectoriale în scopul prevenirii corupției şi promovării standardelor de integritate; 
3. Elaborarea, monitorizarea, implementarea și raportarea în baza documentelor de politici naționale, la nivel instituțional, sectorial şi intersectorial;
4. Documentarea ședințelor Autorității.

Condiţiile de participare la concurs:

Condiţii de bază:
a) deţine cetăţenia Republicii Moldova; 
b) posedă limba de stat şi limbile oficiale de comunicare interetnică vorbite în teritoriul respectiv în limitele stabilite de lege; 
c) are capacitate deplină de exerciţiu; 
d) nu a împlinit vîrsta de 63 de ani; 
e) este aptă, din punct de vedere al stării sănătăţii, pentru exercitarea funcţiei publice, conform certificatului medical eliberat de instituţia medicală abilitată, dacă pentru funcţia respectivă sînt stabilite cerinţe speciale de sănătate; 
f) are studiile necesare prevăzute pentru funcţia publică respectivă; 
g) în ultimii 5 ani nu a fost destituită dintr-o funcţie publică conform art.64 alin.(1) lit.a) şi b) sau nu i-a încetat contractul individual de muncă pentru motive disciplinare;
h) nu are antecedente penale nestinse pentru infracţiuni săvârșite cu intenţie; 
i) nu este privată de dreptul de a ocupa anumite funcţii sau de a exercita o anumită activitate, ca pedeapsă de bază sau complementară, ca urmare a sentinţei judecătoreşti definitive prin care s-a dispus această interdicţie;
j) nu are interdicţia de a ocupa o funcţie publică sau de demnitate publică, ce derivă dintr-un act de constatare al Autorităţii Naţionale de Integritate.

Cerinţe specifice: 
Studii superioare, preferențial în domeniul dreptului, economiei, relaţiilor internaţionale, ştiinţelor politice, administrative sau ale comunicării.

Experienţă 2 ani în domeniul studiilor;
Cunoaşterea legislaţiei în domeniu;
Abilități de lucru cu informația, de planificare, organizare, luare a deciziilor, analiză şi sinteză, elaborare a documentelor de politici, argumentare, prezentare, instruire, motivare, mobilizare de sine şi a echipei, soluționare de probleme, aplanare de conflicte, comunicare eficientă.

Persoanele interesate
pot depune personal în zilele de luni - vineri, ora 8.00 – 17.00, cu pauză de prânz de la 12.00 până la 13.00 sau prin poşta electronică,
 dosarul de participare la concurs, care va conţine:

1)	formularul de participare;
2)	copia buletinului de identitate;
3)	copiile diplomelor de studii şi ale certificatelor de absolvire a cursurilor de perfecţionare profesională şi/sau de specializare*;
4)	copia carnetului de muncă;
5)	certificat medical**;
6)	cazier judiciar**.

*  Candidaţii  care deţin acte de studii eliberate de instituţiile de învăţămînt acreditate în  ţara de provenienţă urmează să prezinte Certificatul de recunoaştere şi echivalare, act eliberat de către Ministerul Educaţiei, Culturii și Cercetării al RM.

** Cazierul judiciar şi certificatul medical pot fi înlocuite cu declaraţii pe proprie răspundere. În acest caz, candidatul are obligaţia să completeze dosarul de concurs cu originalul documentului în termen de maximum 10 zile calendaristice de la data la care a fost declarat învingător, sub sancţiunea neemiterii actului administrativ de numire. 

Notă: Copiile documentelor prezentate pot fi autentificate de notar sau se prezintă împreună cu documentele originale pentru a verifica veridicitatea lor. În situaţia în care dosarul de concurs se depune prin poştă sau e-mail, această prevedere se aplică la data desfăşurării probei scrise a concursului, sub sancţiunea respingerii dosarului de concurs.

Data-limită de depunere a dosarelor de concurs – 05.09.2018, ora 17.00 
Adresa poştală – MD-2012, Chişinău, str. A.Russo, 1, etajul IV
Persoană de contact – Stepanida Draguţan, tel. 022 820 612, 068 10 10 23, 
                      email – stepanida.dragutan@ani.md
                      Viorica Cabac, tel. 022 820 605, 068 10 10 36 
                      email – viorica.cabac@ani.md

Bibliografia concursului:

1.	Legea integrității nr. 82 din 25.05.2017;
2.	Legea cu privire la Autoritatea Naţională de Integritate nr.132 din  17.06.2016;
3.	Legea privind declararea averii şi intereselor personale nr.133 din 17.06.2016;
4.	Legea cu privire la statutul persoanelor cu funcții de demnitate publică nr.199 din 16.07.2010;
5.	Legea cu privire la funcția publică şi statutul funcționarului public nr.158-XVI din 04.07.2008;
6.	Legea privind Codul de conduită a funcționarului public nr.25-XVI din 22.02.2008;
7.	Legea privind protecția datelor cu caracter personal nr.133 din 08.07.2011;
8.	Legea privind accesul la informație nr.982-XIV din 11.05.2000; 
9.	Legea privind evaluarea integrității instituționale nr.325 din 23.12.2013;
10.	Legea privind actele normative nr.100 din 22.12.2017;
11.	Hotărârea Guvernului cu privire la analiza, monitorizare și evaluare a politicilor publice din cadrul Aparatului central de specialitate al administrației publice nr. 168 din 09.03.2010;
12.	Hotărârea Guvernului cu privire la aprobarea Metodologiei de elaborare a programelor de dezvoltare strategică ale autorităţilor administrației publice centrale nr. 176 din 22 martie 2011;
13.	Hotărârea Guvernului cu privire la regulile de elaborare şi cerințele unificate față de documentele de politici nr. 33 din 11.01.2007;
14.	Hotărârea Guvernului cu privire la aprobarea Planului național de acţiuni pentru implementarea Acordului de Asociere Republica Moldova–Uniunea Europeană în perioada 2017–2019 nr. 1472 din  30.12.2016;
15.	Hotărârea Parlamentului pentru aprobarea Strategiei naționale de integritate şi anticorupție pentru anii 2017 – 2020 nr.56 din 30.03.2017;
16.	Hotărârea Guvernului pentru aprobarea Regulilor de întocmire a documentelor organizatorice şi de dispoziţie şi Instrucţiunii-tip cu privire la ţinerea lucrărilor de secretariat în organele administraţiei publice centrale de specialitate şi ale autoadministrării locale ale Republicii Moldova nr. 618 din  05.10.1993;